**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ**

**№ 25**

**На 08 октомври 2015 г. се проведе заседание на Общинска избирателна комисия Ямбол при следния**

**Д н е в е н р е д:**

1.Проект на решение относно: Жалба – сигнал от Илия Димов Бързаков от град Ямбол за нарушение по чл. 183, ал.3 от ИК

*докладчик: Станка Раданова*

7. Доклад по входяща поща

*докладчик: Екатерина Янева*

8.Разни

ПРИСЪСТВАХА: Екатерина Янева, Младенка Делибалтова, Недялко Савов, Драгомир Димитров, Кристина Генова, Весела Караманова, Станка Раданова, Мирослава Янева, Светла Кирилова.

ОТСЪСТВАХА: Мариана Гърдева и Мехмед Мехмедов.

Заседанието бе открито в 17.00ч. и председателствано от Г-жа Екатерина Янева – председател на комисията.

ПРЕДСЕДАТЕЛ ЕКАТЕРИНА ЯНЕВА: Уважаеми колеги, в залата присъстват 9 членове на комисията, имаме необходимия кворум за провеждане на днешното заседание.

Предлагам колегата Савов за преброител при поименно гласуване. Който е съгласен с така направеното предложение моля да гласува.

Гласували **За** – 9 членове: Екатерина Янева, Младенка Делибалтова, Недялко Савов, Драгомир Димитров, Кристина Генова, Весела Караманова, Станка Раданова, Мирослава Янева, Светла Кирилова.

Против – няма.

ПРЕДСЕДАТЕЛ ЕКАТЕРИНА ЯНЕВА: Колеги предлагам днешното заседание да протече със следния дневен ред: 1. Проект за решение относно постъпила жалба – сигнал от Илия Димов Бързаков от град Ямбол за нарушение по чл. 183, ал.3 от ИК. 2. Доклад по входяща поща. 3.Разни. Имате ли предложения и допълнения към предложения дневен ред? Няма предложения. Който е съгласен с така предложения дневен ред, моля да гласува.

НЕДЯЛКО САВОВ: Гласували **За** – 9 членове: Екатерина Янева, Младенка Делибалтова, Недялко Савов, Драгомир Димитров, Кристина Генова, Весела Караманова, Станка Раданова, Мирослава Янева, Светла Кирилова.

Против – няма.

ПРЕДСЕДАТЕЛ ЕКАТЕРИНА ЯНЕВА: *По т. 1 от дневния ред:* Проект на решение за жалба – сигнал от Илия Димов Бързаков от град Ямбол за нарушение по чл. 183, ал.3 от ИК.

 Давам думата на докладчиците по жалбата, които следваше да проверят обстоятелствата изнесени в нея. Кой ще от вас ще докладва? Станка Раданова.

В 17.25ч. в заседателната зала влиза Мехмед Мехмедов.

СТАНКА РАДАНОВА: Заедно с колегите, определени да проверим сигнала, посетихме обекта на място и установихме, че върху стените му са поставени агитационни материали, издадени от местна коалиция „Единни за Ямбол“. По наше искане г-н Бързаков представи заповед на Кмета на Община Ямбол за разполагане на павилиона в посочения район. Проверката в щаба на местната коалиция потвърди факта, че не са получавали разрешение от собственика на павилиона за разлепване на матерали и затова ви предлагам следния проект на решение за жалба – сигнал от Илия Димов Бързаков от град Ямбол за нарушение по чл. 183, ал.3 от ИК.

Постъпил е сигнал от Илия Димов Бързаков, входиран в ОИК-Ямбол с вх.№66/07.10.2015г. във входящия регистър, и №1 от 07.10.2015г. в регистър – жалби. Г-н Бързаков се жалва, че без негово разрешение и съгласие върху павилиона му, находящ се в гр.Ямбол к-с Бенковски южно от бл.18, боядисан в жълто, са разлепени агитационни материали в подкрепа на г-н Зафиров.

За извършване на проверка по постъпилия сигнал ОИК Ямбол назначи комисия в състав: Станка Раданова, Драгомир Димитров, Младенка Николова и Мехмед Мехмедов.

 Комисията, при извършена проверка на място, допълнително събраните писмени доказателства, установяващи правото на собственост върху процесния павилион, проверка в централата на местна коалиция „Единни за Ямбол“, приема за установено следното: На 07.10.2015г. върху стените на павилион, находящ се в гр.Ямбол южно от бл.18 в к-с Бенковски, собственост на Илия Димов Бързаков, се намериха разлепени агитационни материали, издадени от местна коалиция „Единни за Ямбол“, регистрирана за участие в изборите за общински съветници и кметове на 25 октомври 2015г с Решение №60-МИ и №61-МИ от 14.09.2015г. на ОИК-Ямбол.

ОИК-Ямбол приема за установено, че в нарушение на чл.183 ал.3 пр.2 върху павилион, собственост на Илия Димов Бързаков, находящ се в гр.Ямбол южно от бл.18 в к-с Бенковски са разлепени агитационни материали в подкрепа на представителя на местна коалиция „Единни за Ямбол“ без разрешение на собственика на обекта.

С оглед гореизложеното и на основание чл.87 ал.1 т.1 и т.22 от ИК, Решение №2095-МИ от 10.09.2015г на ЦИК ОИК-Ямбол

РЕШИ:

Уважава жалбата – сигнал на Илия Димов Бързаков от гр.Ямбол, за това, че на собствения му павилион, находящ се в гр.Ямбол южно от бл.18 в к-с Бенковски в нарушение разпоредбата на чл.183 ал.3 пр.2 от ИК са разлепени агитационни материали на местна коалиция „Единни за Ямбол“.

На осн.чл.186 ал.1 от ИК и т.22 от Решение №2095-МИ от 10.09.2015г. на ЦИК настоящото решение да се изпрати на Кмета на Община Ямбол за предприемане на действия по премахване на поставените в нарушение на ИК агитационни материали.

Решението подлежи на оспорване пред ЦИК по реда на чл. 88 от ИК

ПРЕДСЕДАТЕЛ ЕКАТЕРИНА ЯНЕВА: Колеги, чухте проекта за решение. Има ли предложения и допълнения? Ако няма, да гласуваме.

 НЕДЯЛКО САВОВ: Гласували **За** – 10 членове: Екатерина Янева, Младенка Делибалтова, Недялко Савов, Драгомир Димитров, Кристина Генова, Весела Караманова, Станка Раданова, Мирослава Янева, Светла Кирилова, Мехмед Мехмедов.

Против – няма.

ПРЕДСЕДАТЕЛ ЕКАТЕРИНА ЯНЕВА: Решението се приема с № 111-МИ от 08.10.2015г. Колеги, продължаваме със следващата точка 2 от дневния ред доклад по входящата поща. Получихме писмо по електронната поща от Военноокръжна прокуратура, град Сливен, с техен изх. № 856/2015г. от 05.10.2015г., с което ни информират за дежурствата на 24.10 и 25.10.2015г във връзка с правомощията на Прокуратурата да следи спазването на законносттта и с цел гарантиране свободното упражняване на избирателните права на гражданите.

Продължаваме с точка т. 3.- Разни. Имате ли някакви предложения или нещо, което да разискваме? Няма.

Добре, колеги, закривам днешното заседание.

Заседанието е закрито в 17.45ч

ПРЕДСЕДАТЕЛ: Екатерина Янева

СЕКРЕТАР: Недялко Савов